I hissə
Öyrəndiklərinizi yoxlayın
1. Deformasiya nədir? Onun hansı növləri var?
2. Hansı halda yayda elastiklik qüvvəsi yaranır?
3. Huk qanunu necə ifadə olunur?
4. Yaydan asılmış yük maye daxilində tarazlıqdadır. Yükə təsir edən ağırlıq qüvvəsi 45 N, arximed qüvvəsi isə 15 N-dur. Qüvvə diaqramı quraraq elastiklik qüvvəsinin qiymət və istiqamətini tapın.
5. Şagirdlər uzunluğu 15 sm olan yaydan müxtəlif kütləli yüklər asır və yayın uzanmasını ölçürlər.
a) Aşağıdakı cədvəli doldurun.

Yaydan asılmış yükün kütləsi / m | 100 q | 200 q | 300 q | 400 q
Yayın elastiklik qüvvəsi / F | 1 N |  |  |
Yük asılmazdan əvvəl yayın uzunluğu / l | 15 sm | 15 sm | 15 sm | 15 sm
Yayın uzanması /Δx | 5 sm |  |  |

b) Cədvələ əsasən elastiklik qüvvəsinin qiymətinin yayın uzanmasından asılılıq qrafikini qurun və həmin qrafikə əsasən sərtlik əmsalını tapın.