6. Top 1 nöqtəsindən sərbəst buraxılır. Sürtünmə nəzərə alınmır. Hansı nöqtə və ya nöqtələrdə
a. topun Yer səthinə nəzərən potensial enerjisi ən böyükdür?
b. topun kinetik enerjisi ən böyükdür?
c. top həm potensial, həm də kinetik enerjiyə malikdir?
7. Düzxətli bərabərsürətli hərəkət edən cismin kinetik enerjisi 50 C, kütləsi 2 kq olarsa, onun sürətini hesablayın.
8. Usta mismarı taxtaya vurmaq üçün əvvəlcə çəkici yuxarı qaldırır, sonra isə sürətlə mismara vurur.
a. Çəkici yuxarı qaldırıb saxladıqda o hansı enerjiyə malikdir?
b. Çəkici sürətlə aşağı endirdikdə mexaniki enerji növləri necə dəyişir?
c. Taxtaya vurulan mismar üzərində iş görülürmü? Cavabınızı əsaslandırın.
9. Kütləsi 6 kq olan dron Yer səthindən 0,5 km hündürlükdə uçur. Dronun sürəti 36
km
saat
olarsa, onun tam mexaniki enerjisini hesablayın.
10. Kütləsi 0,5 kq olan polad kürə 1 m hündürlükdən sərbəst buraxılır. Havanın müqaviməti nəzərə alınmır.
a. Sərbəst buraxıldığı anda kürənin potensial, kinetik və tam mexaniki enerjisi nəyə bərabərdir?
b. Kürə Yer səthindən 0,4 m hündürlükdə olarkən onun kinetik enerjisi nəyə bərabərdir?
c. Kürə Yer səthinə dəydiyi anda onun potensial, kinetik və tam mexaniki enerjisi nəyə bərabərdir?