I hissə
Məsələ həlli
Tarlanı şumlayan traktor düzxətli bərabərsürətli hərəkət edir. Onun sürəti 3,2
m
san
, dartı qüvvəsi 46 kN olarsa, traktorun mühərrikinin gücünü hesablayın və at gücü vahidi ilə ifadə edin.
Həlli. Güc düsturunda mexaniki işin ifadəsini və hərəkətin bərabərsürətli olduğunu nəzərə alaq:
N =
A
t
=
Dartı qüvvəsinin və sürətin qiymətini yuxarıdakı ifadədə yazdıqda traktorun mühərrikinin gücünün
N = F · υ = 46000 · 3,2 = 147200 (Vt)
olduğunu hesablayırıq. 1 a.g. = 736 Vt olduğuna görə mühərrikin gücü:
N =
147200
736
= 200 (a.g.)
olur.
Cavab: 200 a.g.

#### İş ilə güc arasındakı əlaqə

#### Ləvazimat:

dinamometr, iki ədəd tircik, sap, xətkeş, saniyəölçən.

#### İşin gedişi:

1. Aşağıdakı cədvəli dəftərinizdə çəkin.

Tircik sayı | Dinamometrin göstəricisi | Saniyəölçənin göstəricisi | Görülən iş | Güc
1 |  |  |  |
2 |  |  |  |

Müzakirə edin:

#### 1. Bir və iki tircik
üzərində görülən işlər
fərqlidir, yoxsa bərabər?
2. Birinci və ikinci halda
güclər fərqli, yoxsa
bərabərdir? Sizcə, niyə?

2. Tirciyi dinamometrə şəkildəki kimi bağlayın.
3. Dinamometri yavaşca sabit sürətlə dartın, tircik hərəkətə başladıqda isə saniyəölçəni işə salın.
4. Tirciyin 20 sm məsafəyə sərf etdiyi zamanı və dinamometrin göstəricisini cədvəldə qeyd edin.
5. Tirciyin üzərinə ikinci tirciyi qoyaraq yuxarıdakı addımı təkrarlayın (tirciklərin 20 sm məsafəni 4-cü addımdakı müddətdə qət etməsinə diqqət edin).
6. Hər iki hal üçün görülən işi və gücü hesablayıb cədvəldə qeyd edin.
•DÜŞÜN
•MÜZAKİRƏ ET
•PAYLAŞ
Alimlər kəskin ürək çatışmazlığı olan xəstələr üçün süni ürək hazırlamağa çalışırlar. Sizcə, orqanizmdə ürəyin gördüyü iş nədən ibarətdir?