Qüvvə
1
Sürtünmə qüvvəsinin maddənin
növündən asılılığının müşahidə olunması
Ləvazimat: dinamometr, bərabər kütləli plastmas və metal cisimlər, taxta səth.
İşin gedişi:
1. Plastmas cismə dinamometr bağlayaraq
səth üzrə bərabərsürətli hərəkət etdirin.
2. Birinci addımı metal cisimlə təkrar edin.
Müzakirə edin:

1. Hansı cisim daha asan hərəkət etdi?
2. Hansı cisim daha kiçik qüvvənin təsiri ilə hərəkət etdi?
3. Plastmas və metal cismin səthlə sürtünmə əmsalının bərabər olmadığını nə ilə əsaslandırmaq olar?

Fəaliyyətdə müşahidə olunduğu kimi, sürtünmə qüvvəsi cisimlərin hazırlandığı maddənin növündən də asılıdır. Çünki müstəvi səth və səthin reaksiya qüvvəsi dəyişməsə də, cisimləri hərəkət etdirmək üçün fərqli qüvvələr tələb olundu.
Sürtünmə qüvvəsinin bəzi hallarda çox, bəzi hallarda isə az olması arzuolunandır. Məsələn, avtomobilin əyləcinin yaxşı işləməsi üçün əyləc yastığı ilə təkərin diski arasında sürtünmə qüvvəsi böyük olmalıdır. Üzgüçülərin finişə tez çatması üçün isə onlara təsir edən suyun müqavimət qüvvəsini azaltmaq lazımdır. Bu məqsədlə onların idman geyimləri elə materialdan hazırlanır ki, su ilə geyim arasında sürtünmə qüvvəsi az olsun.
Bilir-
siniz-
mi?
Sürtünmə qüvvəsi elektrik
təbiətlidir, o, molekullar
arasındakı elektrik
cəzbetmə qüvvəsi
nəticəsində yaranır.
•DÜŞÜN
•MÜZAKİRƏ ET
•PAYLAŞ
Yeriyərkən ayağınıza təsir edən sürtünmə qüvvəsi hansı istiqamətə yönəlir?