Qüvvə
1

Həlli. Arabacıqlara qiymətcə bərabər, istiqamətcə əks qüvvələr təsir etdiyindən Nyutonun üçüncü qanununa görə: F1 = F2. Nyutonun ikinci qanununa görə F = ma olduğundan F1 = m1a1, F2 = m2a2 yaza bilərik. Buradan isə m1a1 = m2a2 və ya a 1 a 2 = m 2 m 1 alınır.
Beləliklə, a 1 a 2 = 0,4 0,2 = 2. Arabacıqlara təsir edən qüvvələrin qiyməti bərabər olduğu üçün kiçik kütləli arabacığın təcili böyük kütləli arabacığın təcilindən daha böyükdür. Onun sürəti daha tez artır və yolun yarısına böyük arabacıqdan daha tez çatır.

•DÜŞÜN
•MÜZAKİRƏ ET
•PAYLAŞ
Nağıl qəhrəmanı baron Münhauzen yalan
danışmağı sevirdi. Bir dəfə saçından dartaraq
özünü bataqlıqdan çıxardığını iddia etmişdi.
Münhauzen saçından
dartaraq özünü yuxarı
qaldıra bilərdimi?
Öyrəndiklərinizi tətbiq edin
1. Sürücü avtomobilə təsir etdikdə avtomobil də sürücüyə təsir edir. Nyutonun üçüncü qanununa görə bu qüvvələr qiymətcə bərabər, istiqamətcə əksdir. Sürücü avtomobili necə hərəkət etdirə bilir?
2. Qarşılıqlı təsirdə olan iki cisimdən birinə təsir edən qüvvə 5 N-a bərabərdir və sola yönəlib. Digər qüvvənin qiymətini və istiqamətini müəyyən edin.
3. Ştativdən asılmış kürəyə hansı qüvvələr təsir edir? Kürə hansı cisimlərə təsir göstərir? Qüvvə diaqramı çəkərək cavabınızı izah edin.
Öyrəndiklərinizi yoxlayın
1. Cismə yalnız bir qüvvənin təsir etdiyi hal ola bilərmi?
Cavabınızı əsaslandırın.
2. Qaçış yarışlarında
idmançılar hərəkətə
başlamaq üçün şəkildə
göstərilmiş qurğudan
istifadə edirlər. Bu
qurğunun idmançıya
nə köməyi olduğunu
izah edin.
3. Nyutonun üçüncü qanununa əsasən aşağıdakı halları izah edin.
a) Elektrik yükü olan iki zərrəcik ipdən asılıb.
b) Uşaqlar batutda tullanırlar.
c) Avtomobil divara dəydikdə həm divar, həm də maşın əzilir.
4. Kütləsi 100 qram olan alma tərəfindən Yer kürəsinə təsir edən cazibə qüvvəsinin istiqamətini və qiymətini müəyyən edin.