I hissə
Öyrəndiklərinizi yoxlayın
1. Tam mexaniki enerjinin saxlanması qanunu hansı halda ödənilir?
2. Yer səthindən 100 m hündürlükdə uçan qartalın sürəti 36
km
saat
, kütləsi isə 8 kq olarsa, onun tam mexaniki enerjisini hesablayın.
3. Velosipedçi üfüqi müstəvidə sabit sürətlə hərəkət edir. O, əyləcə basır, velosiped sürüşür və dayanır. Şəkildə dayandıqdan sonra velosipedin təkərinin termal kamera ilə çəkilmiş təsviri verilib.
Termal kamera təsvirlərində cismin temperaturunun daha yüksək olduğu hissələr qırmızı rəngdə görünür.
a. Hərəkət halında ikən velosiped hansı növ enerjiyə malik idi?
b. Velosipedin dayanması hansı qüvvənin hesabına baş verdi?
c. Dayandıqda velosipedin mexaniki enerjisi hansı enerji növünə çevrildi? Cavabınızı əsaslandırın.
4. Şəkildəki kokos palması ağacının meyvəsinin Yer səthindən hündürlüyü 30 metrdir. Kütləsi 1,2 kq olan meyvə ağacdan qopur və düşür.
a. Cədvəli dəftərinizdə çəkin və tamamlayın.

Mövqe | Hündürlük | Potensial enerji | Kinetik enerji | Tam mexaniki enerji
A | 30 m | 360 C | 0 C |
B |  |  |  |
C |  |  |  |

b. Cədvəli doldurmaq üçün hansı qanundan istifadə etdiniz?
c. Bu qanunu tətbiq etmək üçün nəyi nəzərə almamaq lazımdır?