I hissə
Yer səthindən və ya döşəmədən müəyyən hündürlükdə olan cismin potensial enerjisi (Ep)
Ep = mgh
düsturu ilə hesablanır. Beləliklə, cismin Yerlə qarşılıqlı təsir potensial enerjisi onun kütləsindən, sərbəstdüşmə təcilindən və səthdən olan hündürlüyündən asılıdır.
Məsələ həlli
Şəkildə təsvir olunmuş cisimlərin Yer səthinə nəzərən potensial enerjilərini və onların nisbətini
(

Ep1

Ep2

)
hesablayın.
Həlli. Potensial enerjinin Ep = mgh düsturunu yazaraq hər iki hal üçün enerjiləri hesablayaq:

Ep1

= 4 · 10 · 2 = 80 (C),

Ep2

= 8 · 10 · 1 = 80 (C).
Buradan enerjilərin nisbəti üçün

Ep1

Ep2

=
80 C
80 C
= 1
alarıq.
Cavab: 1.
Şəkil 2. Yay dartıldıqda
elastiklik qüvvəsi yaranır.
Elastik cisimləri, məsələn, yayı dartdıqda və ya sıxdıqda onun hissəciklərinin qarşılıqlı təsiri nəticəsində elastiklik qüvvəsi yaranır:
Fel = -kΔx (şəkil 2).
Bu hissəciklərin qarşılıqlı təsir enerjisi yayın potensial enerjisi olduğuna görə yayın potensial enerjisinin onun sərtliyindən (k) və uzanmasından və ya sıxılmasından (Δx) asılı olduğunu demək olar.
Elastik deformasiya olunmuş yayın potensial enerjisi onun sərtliyi və yayın uzanmasının və ya sıxılmasının kvadratı hasilinin yarısına bərabərdir:
Ep =

k(Δx)2

2
.
•DÜŞÜN
•MÜZAKİRƏ ET
•PAYLAŞ
Sıxılmış və ya dartılmış yayın potensial enerjisindən hansı mexanizmlərdə istifadə olunur?