I hissə
Öyrəndiklərinizi tətbiq edin
1. Cisim masa üzərində
sükunətdədir.
Bu cismə:
a. sürtünmə qüvvəsi təsir
edirmi?
b. təsir edən qüvvələri
qüvvə diaqramında
göstərin.
2. Şəkildəki qüvvələrin əvəzləyicisini tapın.
3. Bir cismə eyni istiqamətdə bir neçə qüvvə təsir edərsə, həmin qüvvələrin əvəzləyicisi sıfır ola bilərmi? Qüvvə diaqramı çəkərək cavabınızı əsaslandırın.
Öyrəndiklərinizi yoxlayın
1. Əvəzləyici qüvvə nədir və necə müəyyən edilir? 2. Şəkildəki cisimlərin hər birinə iki qüvvə təsir edir. Hansı hallarda əvəzləyici qüvvələr bərabərdir?
3. Cismə təsir edən qüvvələrin əvəzləyicisi sıfıra bərabərdir. Qüvvə diaqramı çəkin və şəkildə təsvir olunmamış qüvvəni diaqramda göstərin.
4. Dinamometrdən
asılmış cisim suyun
daxilində sükunətdədir.
Şəkildə dinamometrin
göstəricisi və cismə təsir
edən ağırlıq qüvvəsi
göstərilib.
Dinamometrin
göstəricisinin doğru
olub-olmadığını
müəyyən edin.
Cavabınızı əsaslandırın.