I hissə
•DÜŞÜN
•MÜZAKİRƏ ET
•PAYLAŞ
“Kitabi-Dədə Qorqud” dastanında “Qaraca çobanın atdığı daş yerə düşməzdi” deyilir. Sizcə, atılan daşın yerə düşməməyi mümkündürmü? Bu cümlə ilə hansı fikir ifadə edilib?
Öyrəndiklərinizi tətbiq edin
1. Yer kürəsi Günəş ətrafında bir il ərzində bir tam dövr edir. Yerə təsir edən qüvvələrin əvəzləyicisinin sıfırdan fərqli olduğunu demək olarmı? Cavabınızı əsaslandırın.
2. Şagirdin əlində tutduğu çantaya hansı qüvvələr təsir edir? Həmin qüvvələrin qüvvə diaqramını qurun.
3. Masa üzərindəki kitabın çəkisi 5 N-dur.

1. Kitaba təsir edən qüvvələrin qüvvə diaqramını qurun və əvəzləyici qüvvəni tapın.
2. Masanın kütləsi 6 kq olarsa, ona təsir edən qüvvələrin qüvvə diaqramını qurun və əvəzləyici qüvvəni tapın.

Öyrəndiklərinizi yoxlayın
1. Ağırlıq qüvvəsi nəyə deyilir və hansı düsturla hesablanır?
2. Astronavtın Yer kürəsindən apardığı çəkicin kütləsi Aydakı kütləsinə bərabərdirmi? Çəkicə Yerdə və Ayda təsir edən ağırlıq qüvvəsini necə hesablamaq olar?
3. Ağırlıq qüvvəsi ilə çəkinin iki oxşar və bir fərqli cəhətləri hansılardır?
4. Üfüqi səthdə sükunətdə olan islanmış odun günəş istisində quruyub. Quruduqdan sonra onun kütləsi 1,2 dəfə, ona təsir edən ağırlıq qüvvəsi isə 20 N azalıb. Odunun yaş və quru halda kütləsini və ağırlıq qüvvəsini tapın. Hər iki halda oduna təsir edən qüvvələrin qüvvə diaqramını qurun.
5. Şagird cismi dinamometrə bağlayaraq ağırlıq qüvvəsini ölçür. Ölçmə zamanı dinamometr onun əlindən düşür. Cisim və dinamometr döşəməyə çatana qədər dinamometrin göstəricisi nəyə bərabər olar?