8. Birləşmiş qablarda sol tərəfdə kerosin, sağ tərəfdə su var. Kerosinin sıxlığı 800
kq

m3

, suyun sıxlığı 1000
kq

m3

olarsa, qabdakı su sütunu hündürlüyünün kerosin sütunu hündürlüyünə nisbətini tapın.
9. Paskal qanununa görə, qapalı qabdakı maye və ya qaza xaricdən göstərilən təsir bütün istiqamətlərdə bərabər ötürülür. Bu məlumata əsasən aşağıdakı sualları cavablandırın:
a. Maye və ya qaz daxilində təsirin ötürülməsinin səbəbi nədir?
b. Nəyə görə bərk cisimlərdə maye və ya qazlardakı kimi təsir ötürülmür?
c. Təsir bərabər ötürülürsə, şəkildə təsvir olunmuş qabdan axan su şırnaqlarının aşağı əyilməsinin səbəbi nədir?
10. Hidravlik maşın nədir? Onun iş prinsipi hansı qanuna əsaslanır? Düstur yazaraq şəklə əsasən cavabınızı əsaslandırın.

11. Elastik yaya bağlanmış 1 kq kütləli yük maye daxilində sükunətdədir. Ona təsir edən elastiklik qüvvəsi 2 N, arximed qüvvəsi isə 4 N-dur. Qüvvə diaqramı çəkərək yük tərəfindən qabın dibinə təsir edən qüvvəni və təzyiqi hesablayın. Yükün oturacağının sahəsi 25 sm2-dir.

12. Azərbaycanın ən hündür dağ zirvələrindən biri Murovdağ silsiləsində yerləşir. Camışdağ zirvəsinin hündürlüyü dəniz səviyyəsindən 3724 m-dir.
a. Atmosfer təzyiqi dəniz səviyyəsində daha böyükdür, yoxsa Murovdağın zirvəsində?
b. Həmin hündürlükdə atmosfer təzyiqi neçə mm c. süt.-dur?
13. Dağın ətəyində olan atmosfer təzyiqi onun zirvəsindəki təzyiqdən 25 mm civə sütunu qədər çoxdursa, dağın hündürlüyü neçə metrdir?
14. Kütləsi 1 kq, həcmi isə

25 sm3

olan cismin
3
5
hissəsinin mayeyə batdığını nəzərə alaraq ona təsir edən arximed qüvvəsini hesablayın.