3
Təzyiq
Səhra şəraitində yaşamağa uyğunlaşmış dəvələrin hürgücündəki yağ təbəqəsi bitki örtüyünün olmadığı səhrada onlar üçün qida ehtiyatı rolunu oynayır.
Ayaqlarının sahəsinin böyük olması isə dəvələrin quma batmadan hərəkət etməsinə imkan verir. Buna görə onlara bəzən “səhra gəmiləri” də deyilir.
Ağac qabığının altındakı həşəratlarla qidalanan ağacdələnin dimdiyinin ucu itidir. Bunun sayəsində ağacdələn qabığa güclü zərbələr endirərək onu deşə bilir.
İstifadə məqsədinə görə çəkic və xizək kimi bəzi
alətlərin işlək sahəsi geniş, qayçı və bel kimi
digər alətlərin kəsici hissəsinin sahəsi kiçik olur.
Qumlu və ya palçıqlı yolda hərəkət edərkən
ağırlıq qüvvəsinin təsiri ilə avtomobillərin
batmaması üçün enli təkərlərdən istifadə olunur.
Qüvvə cismə kiçik sahədə təsir etdikdə onu
kəsmək, cızmaq və ya deşmək asan olur.
Sizcə, bıçaq və balta kimi kəsici
alətlərin itilənməsi onlardan
istifadəni niyə asanlaşdırır?
Bölmədə öyrənəcəksiniz

- Qüvvənin səthə təsiri səthin sahəsindən asılıdır
- Bərk cisimlər dayağa, maye və qazlar isə qabın dibinə və divarlarına təsir göstərir
- Cismin səthə təsirini izah etmək üçün təzyiq adlanan fiziki kəmiyyətdən istifadə olunur
- Maye və ya qaz daxilindəki cismə yuxarıya yönəlmiş arximed qüvvəsi təsir edir