Elm, texnologiya, həyat
Qalileo Qalileyin (1564-1642) dövrünə qədər qədim yunan filosofu Aristotelin (e.ə. 384-322 ) fikirləri doğru qəbul edilirdi. Aristotelə görə, hərəkətin “təbii halı” çevrə üzrə bərabərsürətli hərəkətdir: Günəş və planetlər Yer ətrafında çevrə üzrə hərəkət edir və onları orbitdə saxlamaq üçün qüvvə tələb olunmur.
Q.Qaliley isə göstərdi ki, cismə heç bir qüvvə təsir etmədikdə o, çevrə üzrə deyil, düz xətt boyunca bərabərsürətli hərəkət edir. O, aşağıdakı kimi mühakimə aparmışdı:
Kürəni qabın içində sərbəst buraxsaq, o, digər tərəfdə bərabər hündürlüyə qalxar. Divarın meyilliyini azaltsaq, kürə yenə həmin hündürlüyə qalxar, ancaq daha çox yol qət edər. Divarı müstəvi ilə əvəz etsək, cisim dayanmadan sonsuza qədər hərəkət edər. Çünki kürənin qarşısını kəsən divar artıq mövcud deyil. Üfüqi hissədə kürəciyə təsir edən qüvvələr tarazlaşmış qüvvələrdir. Buradan Qaliley belə nəticəyə gəldi ki, tarazlaşmış qüvvələrin təsiri altında olan cisim düzxətli bərabərsürətli hərəkətinə davam edir.
Q.Qalileyin ətalətə və hərəkətə dair araşdırmalarından da istifadə edən İsaak Nyuton onun işlərini daha da təkmilləşdirdi. Nyuton qanunları vasitəsilə cismə təsir edən qüvvələrə əsasən onun necə hərəkət edəcəyini müəyyənləşdirmək mümkündür.
Aristotelə görə, göy cisimlərinin
çevrə üzrə hərəkət etməsi üçün
qüvvə tələb olunmur.
Qalileyin mühakiməsi