Elm, texnologiya, həyat
Atmosfer təzyiqinin mövcud olduğunu nümayiş etdirən ilk təcrübələrdən biri 1654-cü ildə Almaniyanın Maqdeburq şəhərində aparılmışdı. Otto fon Qerike adlı alim ixtira etdiyi hava nasosu vasitəsilə ağız-ağıza qoyulmuş iki metal yarımkürə arasındakı havanı boşaltmış, daha sonra atlardan istifadə edərək yarımkürələri bir-birindən ayırmağa çalışmışdı. Ancaq atmosfer təzyiqi nəticəsində yarımkürələri bir-birinə sıxan qüvvə o qədər böyük olub ki, atlar belə onları ayıra bilməyib.
Yarımkürələrdən birinin üzərindəki ventili açıb araya hava dolmasına şərait yaratdıqda isə daxildəki və xaricdəki təzyiqlər bərabərləşdiyi üçün onları asanlıqla ayırmaq mümkün olur.
Otto fon Qerike bu təcrübə ilə həm də Aristotelin "təbiətdə boşluq mövcud ola bilməz" fikrinin yanlış olduğunu göstərmişdi.
Otto fon Qerike
Atmosfer təzyiqini nümayiş etdirmək
üçün istifadə olunan Maqdeburq
yarımkürələri
Maqdeburq şəhərindəki
“Maqdeburq eksperimenti”
abidəsi