Qüvvə
1
Məsələ həlli
Cismə təsir edən ağırlıq qüvvəsinin qolunun şagirdin lingə tətbiq etdiyi qüvvənin qoluna nisbəti
1
2
-dir.
Ling tarazlıqda olarsa:
a. cismin kütləsi nəyə bərabərdir?
b. şagird lingdən əlini çəkərsə, o hansı istiqamətdə fırlanar?
Həlli

a. Ling tarazlıqda olduğuna görə onu saat əqrəbi istiqamətində və əksinə fırlatmağa çalışan qüvvə momentləri bərabərdir: M1 = M2. Buradan F1l1 = F2l2 və ya F1 F2 = l2 l1 yazmaq olar. Verilmiş nisbəti nəzərə alsaq, F1 F2 = 1 2 alınar. F1 = 6 N olduğundan F2 = 12 N alarıq. F2 qüvvəsi cismə təsir edən ağırlıq qüvvəsi olduğuna görə F = mg düsturuna əsasən m = 1,2 kq.

b. Şagird lingdən əlini çəkdikdə cismə təsir edən ağırlıq qüvvəsi lingi saat əqrəbinin əksi istiqamətində fırladar.
•DÜŞÜN
•MÜZAKİRƏ ET
•PAYLAŞ
Lingdən istifadə etməklə işimizi necə asanlaşdıra bilərik?
Öyrəndiklərinizi tətbiq edin
a. Lingə təsir edən qüvvələrdən hansı onu saat əqrəbinin hərəkəti istiqamətində, hansı saat əqrəbinin hərəkətinin əksi istiqamətində fırlatmağa çalışır?
b. Lingə təsir edən elastiklik qüvvəsi 10 N olarsa, onun ortasına yerləşmiş tirciyin kütləsi nə qədərdir?
Öyrəndiklərinizi yoxlayın
1. Qüvvə momenti hansı kəmiyyətlərdən asılıdır?
2. İpin gərilmə qüvvəsi 4 N olarsa, qabın və içindəki mayenin birlikdə kütləsini hesablayın.