I hissə
•DÜŞÜN
•MÜZAKİRƏ ET
•PAYLAŞ
Niyə ikimərtəbəli avtobuslarda yuxarı mərtəbədəki sərnişinlərin sayı aşağı mərtəbədəki sərnişinlərin sayından daha az olmalıdır?
Öyrəndiklərinizi tətbiq edin
1. Hansı halda taxtadan hazırlanmış konus dayanıqlı, dayanıqsız və fərqsiz tarazlıqdadır? Cavabınızı izah edin.
a
b
c
2. Şəkildə tirdən istifadə edərək ağır cismi qaldırmış şagird təsvir olunub. Tirin kütləsi 10 kq, cismin kütləsi isə 20 kq-dır. Tirin uzunluğu 10 m, şagirdin tətbiq etdiyi qüvvənin qolu 6 m, cismə təsir edən ağırlıq qüvvəsinin qolu isə 1,7 m-dir.
a) Qüvvə diaqramı çəkərək tirə təsir edən qüvvələri göstərin.
b) Tiri tarazlıqda saxlamaq üçün şagirdin tətbiq etdiyi F qüvvəsinin qiymətini hesablayın.
c) Dayağın reaksiya qüvvəsinin istiqamətini və qiymətini müəyyən edin.
Öyrəndiklərinizi yoxlayın
1. Ağırlıq mərkəzi nəyə deyilir?
2. Şəkildəki usta niyə tiri üfüqi
vəziyyətdə saxlamaq üçün onu əli ilə
tutmur?
3. Planetlərin ağırlıq mərkəzi harada yerləşir? Cavabınızı əsaslandırın .
4. Şəkildəki xətkeş tarazlıqdadır. 0,3 kq-lıq yük onun 0 sm yazılan hissəsindən asılıb, dayaq isə 25 sm-ə qarşılıq gələn hissənin altındadır. Xətkeşin kütləsini müəyyən edin.
5. Cismin dayanıqlı tarazlıq vəziyyətində olduğunu nəyə əsasən müəyyən etmək olar?