I hissə
Sual
– Şəkildəki cisimlərdən hansı
yalnız potensial enerjiyə malikdir?
Cavabınızı əsaslandırın.
1. Uçan qartal
2. Ağacdan düşən alma
3. Asqıdan asılmış çanta
İzah. Qartal və alma Yer səthindən müəyyən hündürlükdə olduğundan Yerə nəzərən potensial enerjiyə, hərəkət etdikləri üçün həm də kinetik enerjiyə malikdir. Çanta isə hərəkət etmədiyinə, ancaq Yer səthindən müəyyən hündürlükdə olduğuna görə yalnız potensial enerjiyə malikdir.
Öyrəndiklərinizi tətbiq edin
İdmançı oxatma yarışında iştirak edir.

1. İdmançı yayı dartarkən iş görürmü?
2. Yayı dartıb saxladıqda yay hansı enerjiyə malikdir?
3. Yayı sərbəst buraxdıqda elastik yayın iş gördüyünü nəyə əsasən demək olar?
4. Dartılmış yayın enerjisi hansı enerjiyə çevrilir? Cavabınızı əsaslandırın.

Öyrəndiklərinizi yoxlayın
1. Mexaniki enerjinin növləri hansılardır?
2. Sıxılmış yay hansı enerjiyə malikdir?
3. Eyler-Venn diaqramında uyğun bəndləri müəyyən edin.

1. Skalyar kəmiyyətdir.
2. Ölçü vahidi couldur.
3. Cismin hərəkəti nəticəsində malik olduğu enerjidir.
4. Cisimlərin və ya cismin hissəciklərinin qarşılıqlı təsirinin enerjisidir.
5. Mexaniki enerjinin növüdür.

Potensial enerji Kinetik enerji