I hissə
Suya batırdıqda isə cismə təsir edən suyun arximed qüvvəsi havada olarkən ona təsir edən arximed qüvvəsindən çox böyükdür. Çünki suyun sıxlığı havanın sıxlığından dəfələrlə çoxdur. Cismə təsir edən arximed qüvvəsi cismin batırıldığı maye ilə yanaşı, onun mayeyə batan hissəsinin həcmi ilə də düz mütənasibdir. Ona görə də cismi suya batırdıqca ona təsir edən arximed qüvvəsi də artır.
•DÜŞÜN
•MÜZAKİRƏ ET
•PAYLAŞ
Daşı suyun altında qaldırmaq onu sahildə qaldırmaqdan niyə asandır?
Öyrəndiklərinizi tətbiq edin
Şagirdlər suya batırılmış cismə təsir edən arximed qüvvəsini ölçürlər.
a) Qabdakı su dəniz suyu ilə əvəz edilsə, arximed qüvvəsi necə dəyişər?
b) Cismin kütləsi məlum olarsa, arximed qüvvəsini necə hesablamaq olar?
c) Cismə hansı qüvvələr təsir edir və onların istiqaməti necə yönəlib?
Öyrəndiklərinizi yoxlayın
1. Arximed qüvvəsi nəyə deyilir? Onun ədədi qiyməti hansı kəmiyyətlərdən asılıdır?
2. Cismi suya daxil etməzdən əvvəl dinamometrin göstəricisi 5 N, suya yarıya qədər daxil etdikdə isə 3 N-dur. Cismə təsir edən arximed qüvvəsi neçə nyutondur? Qüvvə diaqramı çəkərək cismə təsir edən qüvvələri və onların əvəzləyicisini göstərin.
3. Suya batırılmış metal əşyanın sıxlığı 7600
kq

m3

, həcmi isə 0,008

m3

olarsa, ona təsir edən arximed qüvvəsi neçə nyutondur?