İş və enerji
2
Öyrəndiklərinizi tətbiq edin
1. Mühərrikin gördüyü
işin zamandan asılılıq
qrafiki verilmişdir.
Qrafikə əsasən
mühərrikin gücünü və
5 dəqiqədə gördüyü işi
hesablayın.
2. Forklift kütləsi 2 ton olan konteyneri 5 san müddətində 4 m hündürlüyə bərabərsürətli qaldırır.
a. Konteynerə forklift tərəfindən tətbiq olunan qüvvəni hesablayın.
b. Konteyner üzərində görülən işi hesablayın.
c. Forkliftin mühərrikinin gücünü hesablayın.
3. Nigar bərabər kütləli iki cisimdən birini 4-cü mərtəbəyə Nicatdan daha tez qaldırır.
a. Nigar və Nicatın qaldırdıqları cisim üzərində gördükləri iş bərabərdirmi? Cavabınızı əsaslandırın. b. Nigarın, yoxsa Nicatın gücü daha böyükdür?
4. Gücün vahidini BS-də əsas vahidlərlə ifadə edin.
5. İki avtomobildən gücü daha böyük, yoxsa kiçik olan tez sürətlənir?
Öyrəndiklərinizi yoxlayın
1. İşin görülmə yeyinliyi hansı kəmiyyətlə müəyyən olunur?
2. Gücün vahidi nədir?
3. Göldən tarlaya su vuran mühərrik 1 saatda 1,8 MC iş görür.
Mühərrikin gücünü hesablayın.
4. Düzxətli bərabərsürətli hərəkət edən avtomobilin mühərrikinin dartı qüvvəsi 7,36 kN, sürəti
72
km
saat
-dır.
Avtomobilin mühərrikinin gücünü hesablayın və a.g. vahidi ilə ifadə edin.
5. İnsan ürəyi bir sutka ərzində 126 000 C iş görərsə, ürəyin gücünü hesablayın.