Sözlük
Ağırlıq mərkəzi – cismin ayrı-ayrı hissələrinə təsir edən ağırlıq qüvvələrinin əvəzləyicisinin təsir etdiyi nöqtədir.
Atmosfer təzyiqi – ağırlıq qüvvəsinin təsiri nəticəsində yaranan, havanın səthə göstərdiyi təzyiqdir.
Birləşmiş qablar – bir-biri ilə əlaqələndirilmiş açıq səthli qablardır.
Çəki – cazibə qüvvəsinin təsiri nəticəsində cismin dayağa və ya asqıya təsir etdiyi qüvvədir.
Dayanıqlı tarazlıq – cismin ağırlıq qüvvəsinin təsiri ilə əvvəlki vəziyyətinə qayıda bildiyi haldır.
Dayanıqsız tarazlıq – cismin ağırlıq qüvvəsinin təsiri ilə əvvəlki vəziyyətinə qayıda bilməyib kiçik təsirlə aşa biləcəyi haldır.
Deformasiya – qüvvənin təsiri ilə cismin formasının dəyişməsidir.
Ətalət – cismə başqa cisimlər təsir etmədikdə onun sükunət halını, yaxud sürətinin qiymət və istiqamətini saxlamasıdır.
Əvəzləyici qüvvə – təsiri cismə təsir edən bütün qüvvələrin təsirinə bərabər olan qüvvədir.