I hissə
Bilir-
siniz-
mi?
Yollarda avtomobillərin sürətinə məhdudiyyət qoyulur və icazə verilən sürət həddi yol nişanı üzərində qeyd olunur. Məhdudiyyətin səbəbi böyük sürətlə hərəkət edən avtomobilin daha böyük kinetik enerjiyə malik olması və zərurət yarandığı halda qısa məsafədə dayana bilməməsidir.
Öyrəndiklərinizi tətbiq edin
1. Leyla yaydan 2 kq yük asdıqda yay deformasiya edərək 1 vəziyyətindən 2 vəziyyətinə gəlir.
a. Yayda hansı qüvvənin təsiri ilə deformasiya yaranır?
b. Bu zaman yükün Yer səthinə nəzərən potensial enerjisi necə dəyişir? Cavabınızı əsaslandırın.
c. Yayın sərtliyi 500
N
m
, uzanması 4 sm olarsa, yayın elastik potensial enerjisini hesablayın.
2. Üfüqi səthdə hərəkət edən cisim 1 vəziyyətindən 2 vəziyyətinə gəldikdə sürəti iki dəfə azalır.

a. Bu zaman cismin Yer səthinə nəzərən potensial enerjisi dəyişərmi? Cavabınızı əsaslandırın.

b. Cismin kinetik enerjisi 1 vəziyyətində E olarsa, 2 vəziyyətində nəyə bərabər olar?

Öyrəndiklərinizi yoxlayın
1. Yayın potensial enerjisi nədən asılıdır?
2. Cisimlərdən hansının Yer səthinə nəzərən potensial enerjisi daha böyükdür? Cavabınızı əsaslandırın.
3. Şəkildəki avtobusun sərnişinlərlə birlikdə kütləsi 3,5 ton, sürəti 72
km
saat
olarsa, onun kinetik enerjisini hesablayın və cavabı kC ilə ifadə edin.